ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2019-3975/19.02.2019
RAPORT DE SPECIALITATE

privind atribuirea în folosinţă gratuită a spaţiului din Timişoara, Piaţa Libertăţii, nr.1, pe o perioadă de 1 an către MUZEUL NAŢIONAL AL BANATULUI şi încheierea contractului de comodat,

Prin cererea înregistrată cu nr. CT2018-006548,  MUZEUL NAŢIONAL AL BANATULUI,  solicită prelungirea contractului de comodat nr.7/23.07.2018, pentru spaţiul cu altă destinaţie decât aceea de locuinţă din Timişoara, Piaţa Libertăţii, nr.1, unitate locativă nr.3, în suprafaţă de 97,10 mp, compus din 3 încăperi, situat la etajul 1 al imobilului, înscris în CF 416672 Timişoara, Nr. top 298. 
Imobilul situat în Timişoara, Piaţa Libertăţii, nr.1, înscris în CF nr. 416672-C1 Timişoara (Nr.CF. Vechi 1), Nr. Topografic 298 se află în proprietatea Primăriei Municipiului Timişoara. 

În şedinţa din data de 21.01.2019, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.549/24.10.2018, hotăreşte relocarea spaţiului la etajul II din imobilul situat în Timişoara, Piaţa Libertăţii, nr.1, compus din 5 încăperi în suprafaţă de 102,5 mp şi atribuirea gratuită pe bază de contract de comodat a spaţiului cu altă destinaţie decât aceea de locuinţă pe o perioadă de 1 an.
Precizăm faptul că este oportună promovarea proiectului de hotărâre privind atribuirea în folosinţă grtuită şi încheierea contractului de comodat pe o perioadă de 1 an pentru spaţiul situat în Timişoara, Piaţa Libertăţii, nr.1, etaj II, compus din 5 încăperi în suprafaţă de 102,5 mp, către MUZEUL NAŢIONAL AL BANATULUI, în vederea sprijinirii proiectului cultural “Schimbarea Gărzii”, program inlcus în planul minimal de activităţi culturale a Muzeului Naţional al Banatului pe anul 2019.
Având în vedere Expunerea de motive nr. SC2019-3975/19.02.2019                                                 a Primarului Municipiului Timişoara  şi Proiectul de hotărâre cu privire la atribuirea în folosinţă gratuită a spaţiului din Timişoara, Piaţa Libertăţii, nr.1, pe o perioadă de 1 an către MUZEUL NAŢIONAL AL BANATULUI şi încheierea contractului de comodat.

Spaţiul a fost verificat prin adresele :

- CT2019-4453/07.02.2019 Serviciul Juridic;

- CT2018-4453/05.02.2019 Biroul Clădiri Terenuri II Vest;
- CT2018-4453/07.02.2019 Compartiment Administrare Fond Funciar;

Pentru a putea răspunde cerinţelor solicitate de către  MUZEUL NAŢIONAL AL BANATULUI  şi  având  în vedere prevederile legale, apreciem că proiectul de hotărâre privind atribuirea în folosinţă gratuită a spaţiului din Timişoara, Piaţa Libertăţii, nr.1, etaj II, compus din 5 încăperi în suprafaţă de 102,5 mp, pe o perioadă de 1 an către MUZEUL NAŢIONAL AL BANATULUI şi încheierea contractului de comodat, îndeplineşte condiţiile  pentru a fi supus dezbaterii Consiliului Local al Municipiului Timişoara .

